Кытай идиштери –

Кытай идиштери – байыркы заманда эле пайда болгон коло жана керамикалык ритуалдык жана турмуш-тиричилик идиштери. Кытай вазаларынын кийинки мезгилдердеги өзгөчө тибин аныктаган ритуалдык коло идиштердин түрлөрү Ин мезгилинде эле белгилүү болгон (Шан, биздин заманга чейин XIV-XI к.). Алар: бийик буттуу курмандык эти «дин» үчүн казандар, курмандык виносу үчүн бийик «гу» бокалдары, бийик үч бурчтуу каска сымал «цзюэ» идиштери; Чжоу мезгилинде (биздин заманга чейин XI-XIII кылымдар) жалпак чынылар жана «пан» идиштери, буттуу, чайнек формасындагы «хэ» идиштери (алар вино жана суу ысытканга кызмат кылышкан), туткасы бар «гуй» терең чөйчөктөрү, «цзянь» чоң чандары. Алардан да эрте (биздин заманга чейин III к.) керамикалык вазалар, кеселер, карапалар, кубоктор болгон. XIV-XVIII к. кытай фарфору өзүнүн кайталангыс формалары менен өзгөчөлөнүп турат (чай демделчү, суу аралаштыруучу идиштер).

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу